ΓΡΑΠΤΗ ΕΡΩΤΗΣΗ E-1697/99

υποβολή: Alexandros Alavanos (GUE/NGL) προς την Επιτροπή

(29 Σεπτεμβρίου 1999)

Θέμα: Παραβίαση της οδηγίας 91/271/ΕΟΚ για τον προσδιορισμό ευαίσθητων περιοχών στον Κόλπο της Ελευσίνας

Η Επιτροπή Αναφορών έχει εξετάσει την 413/92 αναφορά των κατοίκων της περιοχής Ελευσίνας. Ομάδα Ευρωβουλευτών επισκέφτηκαν την περιοχή της Ελευσίνας τον Οκτώβριο 1995, εξέτασαν την κατάσταση του περιβάλλοντος, τις παραβάσεις της κοινοτικής νομοθεσίας που καταγγέλλουν οι κάτοικοι, αλλά δεν έλαβαν δεσμεύσεις από την Ελληνική Κυβέρνηση για την αντιμετώπιση των προβλημάτων.

Η Επιτροπή ξεκίνησε τη διαδικασία παραπομπής της Ελλάδας γιατί δεν εφαρμόζει την οδηγία 91/271/ΕΟΚ(1) για τις ευαίσθητες περιοχές, με αποτέλεσμα να μην προστατεύεται ο Κόλπος της Ελευσίνας, ούτε να λαμβάνονται μέτρα για την αναβάθμισή του.

Ερωτάται η Επιτροπή, μέσω ποιών προγραμμάτων μπορούν να χρηματοδοτηθούν σοβαρές δράσεις για την απορρύπανση του Κόλπου και για την αναβάθμιση της ποιότητας του νερού και των ακτών;

(1) ΕΕ L 135 της 30.5.1991, σελ. 40.

Απάντηση του κ. Barnier εξ ονόματος της Επιτροπής

(15 Νοεμβρίου 1999)

Στο πλαίσιο εξέτασης της προσφυγής 413/92, η Επιτροπή ενημέρωσε τα μέλη της επιτροπής προσφυγών του Κοινοβουλίου, στις 22 Απριλίου 1999, για τα μέτρα που έλαβαν οι ελληνικές αρχές όσον αφορά την εφαρμογή της οδηγίας 82/501/ΕΟΚ του Συμβουλίου της 24ης Ιουνίου 1982 περί του κινδύνου ατυχημάτων μεγάλης έκτασης τον οποίο ενέχουν ορισμένες βιομηχανικές δραστηριότητες(1) (όπως τροποποιήθηκε με την οδηγία 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(2)), στην περιοχή της Ελευσίνας. Τα μέλη της κοινοβουλευτικής επιτροπής απεφάνθησαν ότι οι εξηγήσεις ήταν ικανοποιητικές και απεφάσησαν να θέσουν την εν λόγω προσφυγή στο αρχείο.

Εξάλλου, όσον αφορά την οδηγία 91/271/ΕΟΚ του Συμβουλίου της 21ης Μαΐου 1991 για την επεξεργασία των αστικών λυμάτων(3), η Επιτροπήπενθυμίζει στο Αξιότιμο Μέλος του Κοινοβουλίου ότι εφόσον η Ελλάδα δεν έχει ορίσει τις ευαίσθητες περιοχές (σύμφωνα με το άρθρο 5 της εν λόγω οδηγίας), αποφάσισε τον Ιούλιο του 1999 να προσφύγει στο Δικαστήριο με βάση το άρθρο 226 της συνθήκης ΕΚ (πρώην άρθρο 169).

Άλλωστε, η Επιτροπή ανέκαθενποστήριζε τις ενέργειες και τις εγκαταστάσεις με τις οποίες επιζητείται η επεξεργασία των αστικών και βιομηχανικών αποβλήτων στην Ελλάδα, καθώς και η προστασία των ακτών.

Ανάλογα με τη φύση τους, τα σημερινά έργα συγχρηματοδοτούνται είτε από το Ταμείο Συνοχής είτε από τα επιχειρησιακά προγράμματα (ΕΠ) του κοινοτικού πλαισίου στήριξης 1994-1999 για την Ελλάδα, στα οποία συγκαταλέγονται το ΕΠ «Περιβάλλον» καθώς και τα ΕΠ που προορίζονται για τις 13 ελληνικές περιοχές. Συνδρομή στον τομέα αυτό έδωσαν επίσης και άλλα κοινοτικά μέσα, όπως το LIFE.

Η Επιτροπή εξετάζει τώρα την ελληνική πρόταση για το κοινοτικό πλαίσιο στήριξης της περιόδου προγραμματισμού 2000-2006, στο οποίο βεβαίως θα περιληφθούν οι συγχρηματοδοτήσεις έργων με σκοπό την εξυγίανση των επιφανειακώνδάτων. Εξάλλου, είναι πρακτικώς βέβαιο ότι το Ταμείο Συνοχής θα εξακολουθήσει να παρεμβαίνει στα έργα του τύπου αυτού.

Όσον αφορά ειδικότερα τον κόλπο της Ελευσίνας, θα μπορούσαν να συγχρηματοδοτηθούν, κατά την προσεχή περίοδο προγραμματισμού, έργα εξυγίανσης αστικών και βιομηχανικών λυμάτων, εφόσον οι ελληνικές αρχές διατυπώσουν προς τούτο τις ενδεδειγμένες προτάσεις.

(1) ΕΕ L 230 της 5.8.1982.

(2) ΕΕ L 10 της 14.1.1997.

(3) ΕΕ L 135 της 30.5.1991.